Rasa Bugavičute-Pēce

Rasa Bugavičute-Pēce (dzimusi  Rīgā) ir latviešu dramaturģe un rakstniece.

2011. gadā absolvējusi Latvijas Kultūras akadēmiju, iegūstot bakalaura grādu Teātra, kino un TV dramaturģijā. 2013. gadā ieguvusi maģistra grādu Kultūras menedžmentā, kā arī maģistra grādu Liepājas Universitātes programmā "Rakstniecības studijas".

Pašlaik strādā Liepājas teātrī par dramaturģi. Darbi tikuši iestudēti arī citos teātros, tai skaitā "Goda teātrī", Latvijas Nacionālajā teātrī, Dailes teātrī un "Dirty Deal Teatro". No 2011. līdz 2015. gadam bijusi Latvijas Dramaturgu ģildes vadītāja.

Viņa ir autore divām grāmatām: "Mans vārds ir Klimpa, un man patīk viss" no 2016. gada un "Puika, kurš redzēja tumsā" no 2019. gada. Par garstāstu "Puika, kurš redzēja tumsā" 2020. gadā saņēmusi Jāņa Baltvilka balvu.

Par 2023. gada Liepājas teātra izrādi "Dziesmu svētki" saņēmusi Spēlmaņu nakts balvu kategorijā Gada jaundarbs dramaturģijā.

R. Bugavičute-Pēce ir precējusies ar Liepājas teātra aktieri Sandi Pēci.

 Atsauces 

 Ārējās saites 
 Rasas Bugavičutes-Pēces mājaslapa
 Rasa Bugavičute-Pēce izrades.lv

Kategorija:1988. gadā dzimušie
Kategorija:Latviešu dramaturgi
Kategorija:Latvijas Kultūras akadēmijas absolventi
Kategorija:Liepājas Universitātes absolventi
Kategorija:Rīgā dzimušie